Harta personalității. Neurobiologia celor 9 tipare de dezvoltare umană ca instrument de integrare în psihoterapie și în viața relațională \n Un mod inovator de a înțelege tiparele de personalitate, prin îmbinarea perspectivelor oferite de neurobiologie, psihoterapie și înțelepciunea tradițională. Harta personalității oferă o perspectivă profundă și actuală asupra modului în care se formează și evoluează personalitatea umană. Cartea aduce împreună neurobiologia interpersonală și modelul cunoscut al Eneagramei personalității, ppentru a explica modul în care se dezvoltă personalitatea de-a lungul vieții. Cartea prezintă nouă strategii prin care oamenii dau sens experiențelor lor și fac față relațiilor și provocărilor din lume. Aceste strategii sunt descrise ca nouă tipare ale căilor de dezvoltare (Patterns of Developmental Pathways - PDP). Aceste pagini vă provoacă să explorați eneagrama ca hartă a personalității, prin prisma: • celor 9 tipare fundamentale de dezvoltare a personalității; • modului în care aceste tipare se formează în relațiile timpurii și se consolidează de-a lungul întregii vieți; • legăturii dintre neurobiologie, emoții, motivație și comportament; • reperelor clare pentru o intervenție terapeutică adaptată fiecărui tipar; • direcțiilor concrete de lucru care promovează sentimentul plenitudinii, flexibilitatea și întregirea psihică. \n \n Cum putem explica faptul că oamenii gândesc, simt și se comportă atât de diferit? Ce înseamnă să avem o „personalitate” proprie și cum ne poate ajuta această idee pe drumul nostru spre integrare? Harta personalității propune o viziune radical diferită asupra personalității: ea nu mai este concepută ca un set rigid de trăsături, ci ca un ansamblu de 9 tipare de simțire, gândire și comportament, al căror numitor comun este potențialul lor de dezvoltare. Cartea prezintă o sinteză originală între neurobiologia interpersonală și cunoașterea străveche din spatele eneagramei, oferind un cadru științific, bazat pe consens și interdisciplinaritate, capabil să redefinească modul în care psihoterapia poate facilita creșterea personală și transformarea autentică. Recunoscut la nivel internațional, Daniel J. Siegel, M.D., este unul dintre cei mai influenți specialiști din domeniul sănătății mintale și creatorul conceptului de neurobiologie interpersonală. Împreună cu Grupul PDP (Patterns of Developmental Pathways), el integrează cele mai recente cercetări neuroștiințifice într-o adevărată hartă a personalității. După ani întregi de cercetare și reflecție, volumul prezintă un model coerent, accesibil și extrem de util în practica terapeutică. Lucrul cu tiparele de personalitate în vederea creșterii și integrării înseamnă, în mod fundamental, o muncă de elaborare a unor niveluri superioare de integrare și de funcționare, prin valorificarea neuroplasticității, diminuarea «adâncimii» restrictive a unor anumite canale neurale și, astfel, facilitarea accesului la capacități umane superioare. Terapia este un proces de construcție negociat între două persoane, deci un prilej de întâlnire interpersonală și, de asemenea, un proces narativ care, atunci când este practicat cu respect reciproc și smerenie, poate fi cu adevărat eliberator, deschizând calea celui din fața noastră către noi moduri de existență. - Daniel J. Siegel, M.D. Eneagrama este cel mai serios instrument pe care l-am întâlnit în cei peste 50 ani ca medic, terapeut, profesor, conferențiar, lector și autor. - David Daniels, M.D. Această țesătură alcătuită din cunoștințe de neurobiologie și de psihologie contemporană, precum și o profundă înțelepciune, ne oferă cel mai fascinant și util cadru pentru înțelegerea personalității umane întâlnit de mine! Profesioniștii și publicul larg deopotrivă vor descoperi o nouă viziune asupra modului în care ne dezvoltăm, dar și asupra compasiunii care ne permite să ne raportăm la noi înșine și la ceilalți într-un mod cu adevărat vindecător. - Tara Brach, autoare a cărții, Compasiune necondiționată Daniel Siegel și Grupul PDP au făcut ceva extraordinar. Timp de mulți ani, specialiștii care studiază eneagrama au încercat să găsească o bază neurologică pentru tipologiile acesteia, așa cum o înțelegem noi astăzi, iar cei care activează în cadrul profesiilor de vindecare au căutat modalități de a-i integra în mod semnificativ principiile în activitatea lor. Această carte extraordinară îndeplinește ambele obiective. Ea inițiază o nouă discuție despre natura personalității și analizează modul în care noi, profesioniștii, putem lucra cel mai eficient cu ea. Autorii reușesc cu succes să propună câteva perspective noi și solide în domeniul cercetărilor eneagramei, păstrând, în același timp, interesul viu pentru integritatea învățăturilor sale fundamentale. Acesta este un lucru mare. Simt că volumul de față este menit să devină un clasic în domeniul cercetărilor asupra personalității și de aceea îl recomand călduros atât celor care iau în serios studiul eneagramei, cât și specialiștilor în psihologie. - Russ Hudson, coautor al cărții, Înțelepciunea eneagramei În centrul fascinantei abordări a acestei cărți se află ceea ce autorii numesc tipare ale parcursurilor de dezvoltare. Ei găsesc originea acestor parcursuri într-un model străvechi pentru identificarea diferențelor individuale numit eneagramă, care propune nouă dimensiuni ale personalității. Dr. Siegel și Grupul PDP reduc aceste nouă dimensiuni la trei domenii: capacitatea de a acționa, capacitatea de a stabili legături și capacitatea de a obține certitudini, pe care le corelează cu sisteme motivaționale și infrastructuri neurobiologice evoluate. Aceste trei domenii sunt supuse unei diversități de influențe genetice sau social-contextuale, dând naștere la nouă tipare diferite de personalitate și, foarte important, la diferite moduri de a-i ajuta pe oameni. La fel ca în multe dintre scrierile lui Siegel, și aici ni se oferă perspective academice noi și fascinante, dar și învățături valoroase, care merită luate în considerare atunci când ne angajăm empatic într-o relație cu clienții și căutăm să-i ajutăm. Sunt multe idei aici cu care ne putem delecta și care ne dau de gândit. - Paul Gilbert, PhD, autor al cărților, Compasiunea și mintea umană și Living Like Crazy Daniel Siegel și colegii săi au creat o cu totul nouă dimensiune a cunoștințelor noastre teoretice și clinice, prin combinarea științei și a eneagramei. Avem multe de învățat din această carte. - Jack Kornfield, PhD, autor al cărții, Înțelepciunea inimii \n \n Traducere din limba engleză de Simina Bălășoiu.